Polisiebeampte verkrag glo aan diens | Maroela Media
Polisiebeampte verkrag glo aan diens
Die onafhanklike polisieondersoekdirektoraat (Opod) stel ondersoek in nadat 'n polisiebeampte daarvan beskuldig word dat hy die afgelope naweek 'n vrou in 'n polisievoertuig verkrag het terwyl hy aan diens was.
Die beweerde verkragting het Saterdag in die omgewing van Umbumbulu in KwaZulu-Natal plaasgevind.
Ndileka Cola, woordvoerder van Opod, het gesê polisiebeamptes het die betrokke dag op 'n klagte gereageer waarby 'n vrou betrokke was. Die polisiebeamptes het die vrou in hul polisievoertuig gelaai waarna hulle glo met haar rondgery het.
Die polisiebeamptes het na bewering gedurende die rit omkoopgeld ingesamel. Hulle het egter in 'n stadium die vrou alleen in die polisievoertuig agtergelaat en met hul terugkeer na die voertuig opgemerk het dat die omkoopgeld vermis word.
Volgens Cola het die polisiebeamptes die vrou deursoek en die vermiste omkoopgeld is in haar besit gevind.
Die betrokke polisiebeampte wat die polisievoertuig bestuur het, het sy kollegas later afgelaai waarna hy na bewering die vrou in die voertuig verkrag het.
Foto's: Ma en peuter herstel 'wonderbaarlik' ná hul erg brand
Waar is mens deesdae veilig
Die aantal eerlike wetsgehoorsame SAP lede is duidelik besig om vreeslik te krimp. Sonie word daar groot kriminele deesdae daar aangestel
Ry rond en versamel omkoopgeld, dit alles ten spyte van sy eie salaris en ten koste van my en jou se belasting geld.
Indien ek so iets sou doen by my werkgewer sou ek die volgende aanklagte in die gesig staar en dit regverdig onmiddelike ontslag.
1. Abuse of company property – Vehicle
2. Criminal activities – Bribes / Rape
3. Miss use of company time – Criminal activities while on duty
Ontslaan die lede en plaas hulle op 'n swart lys sodat hulle nie weer vir die staat kan werk.
Nou verstaan ek nie lekker nie. Was sy 'n verdagte of klaagster? As sy verdagte was, wat soek sy voor in die voertuig. As dit' n bakkie was, moes agter gewees het. As dit gewone sedan was, moes sy geboei gewees het en iemand by haar. As sy klaagster was mag sy na regte ook nie in die voertuig wees sonder baie goeie rede nie. So hier moet baie mooi verduidelik word. Skors sonder betaling die hele lot tot saak afgehandel is. Skuldiges moet dan afgedank word.
Watse omkoopgeld.Dit is opsigself 'n ernstige klagte.Hoe kan jy veiling voel en die SAPS vertrou as hulle misdade pleeg.